**Príloha č.1 – Výzvy č.2 - „Výmena dlažby a inštalácia štrbinových žľabov na 50 m bazéne KP Pasienky“**

# Opis predmetu zákazky

Verejný obstarávateľ Správa telovýchovných a rekreačných zariadení hlavného mesta Slovenskej republiky Bratislavy zadáva zákazku s názvom STaRZ – „Výmena dlažby a inštalácia štrbinových žľabov na 50 m bazéne KP Pasienky“.

**Požadovaná lehota dodania:** Minimálna lehota dodania 60 kalendárnych dní maximálna lehota dodania 90 kalendárnych dní od protokolárneho odovzdania staveniska (pracoviska)

**Miesto realizácie:** Krytá plaváreň Pasienky, Junácka 2, 831 04 Bratislava

**Možnosť obhliadky:** Áno

Za účelom bližšieho oboznámenia sa s miestom plnenia predmetu zákazky, verejný obstarávateľ odporúča záujemcom vykonať obhliadku miesta plnenia z dôvodu získania informácií, ktoré môžu byť potrebné pre prípravu ponuky na predmet zákazky. Záujemca vykoná obhliadku miesta plnenia na vlastné náklady. O pridelenie termínu obhliadky je možné požiadať prostredníctvom funkcionality systému Josephine.

Na obhliadke verejný obstarávateľ nebude odpovedať na otázky. O odpovede a vysvetlenie uchádzač/záujemca požiada v rámci vysvetľovania súťažných podkladov a sprievodnej dokumentácia, tak aby bola zachovaná transparentnosť a odpovede budú zaslané všetkým známym záujemcom cez systém Josephine.

## Základné informácie:

**Rozsah prác v bazénovej hale:**

* Vybúranie keramickej dlažby špecifikovanej na výkresoch v celej bazénovej hale
* vyrovnávanie povrchov, potery podláh
* Príprava na inštaláciu štrbinových žľabov spolu s jadrovými otvormi po celom obvode bazéna
* Dodávka a montáž štrbinových žľabov podľa špecifikácií výrobcu
* Napojenie žľabov na existujúci kanalizačný systém
* Vyspádovanie podlahy bazénovej haly, aby sa zabránilo tvorbe kaluží stojacej vody
* Montáž dlažby dodanej objednávateľom podľa kladačského plánu

**Rozsah prác na tribúne:**

* Oprava a penetrácia pôvodnej dlažby
* Vyspravenie/ vysprávky podkladov (nové omietky pod obklady)
* Vyplnenie otvorov v tribúne vhodným spôsobom pre inštaláciu dlažby
* Nové keramické obklady inštalované do malty

**Štrbinový žľab:**

* Materiál nerezová oceľ triedy 1.4404 (AISI 316)
* Šírka vtokovej štrbiny 7-9 mm
* Viditeľná šírka v podlahe 10-20 mm
* Límec na pripojenie na tekutú hydroizolačnú vrstvu
* Rohy bazéna musia byť vybavené žľabom s revíznym (odtokovým) dielom
* Na krátkych stranách bazéna musí byť aspoň jeden odtokový diel, ktorý nebude v rohu bazéna
* Na dlhých stranách bazéna musia byť aspoň dve odtokové časti, ktoré nebudú v rohu bazéna